
	Nærings- og fiskeridepartementet (NFD)
Avdeling for konkurransepolitikk, selskapsrett og 
næringsøkonomi
	

	
	


					Oslo 18.05.2020


Høringssvar til forslag til midlertidig lov om utsettelse av fristene for fastsettelse av årsregnskap mv. og avholdelse av ordinær generalforsamling mv. for å avhjelpe konsekvenser av utbrudd av covid-19


Vi viser til høringsbrev fra NFD 15. mai 2020 og vedlagte høringsnotat. 

I høringsnotatet fremmes forslag til en midlertidig lov som gir utsettelse av frister for å fastsette årsberetning og årsregnskap mv. samt utsettelse av frister for å avholde ordinær generalforsamling i aksjeselskap (AS) og årsmøte i samvirkeforetak (SA). Fristforlengelsene er to måneder. 

Sammen med forslaget om utsettelse av frister som nevnt, foreslås det en tilsvarende utsettelse av fristene (to måneder) for å ilegge forsinkelsesgebyr etter regnskapsloven § 8-3 og for å avgi revisjonsberetning etter revisorloven § 5-6. 

Samfunnsbedriftene påpekte behovet for fristutsettelser for AS og SA i e-post til NFD 15. april og i vårt høringssvar til NFD 29. april til forslag til midlertidig lov om unntak fra krav om fysiske møter, se https://www.regjeringen.no/no/dokumenter/horing-om-forslag-til-midlertidig-lov-om-unntak-fra-krav-til-fysisk-mote-mv.-i-foretakslovgivningen-tiltak-for-a-avhjelpe-konsekvensene-av-covid-19/id2700036/?uid=2a99b5f4-4e68-49f2-85f4-661c73778b35. 
Vi er glade for at dette nå følges opp av departementet.  

Samfunnsbedriftene mener imidlertid fristutsettelsene med fordel kunne vært lengre enn to måneder, gitt blant annet avviklingen av fellesferie i løpet av perioden med fristforlengelse og den usikkerheten generelt som foreligger. 

Vi viser i denne forbindelsen til at interkommunale selskap (IKS) har fått utsatt sin frist for å vedta årsregnskapet til 15. september, dvs. med fire og en halv måned fra opprinnelig frist 1. mai. Det er ikke grunn til å tro at behovet for aksjeselskap og samvirkeforetak for fristutsettelse er mindre enn for IKS. Hvis det lar seg forene med andre regler knyttet til årsregnskapet, så anmoder vi derfor om at fristutsettelsen for AS og SA for å vedta årsberetningen og årsregnskapet utvides til 31. oktober, dvs. så lenge de får adgang til å avholde fjernmøter (se nedenfor). For øvrig støtter vi forslaget. 

Forslaget til utsatte frister som fremmes i dette høringsnotatet må som nevnt ses i sammenheng med den midlertidige loven som gir adgang til å gjennomføre blant annet styremøter, generalforsamling i AS og årsmøter i SA som fjernmøter via elektroniske hjelpemidler, og som nå er til behandling i Stortinget (Prop. 115 L (2019–2020)). 



Tilsvarende kombinasjon med utsatte frister og adgang til fjernmøter er allerede vedtatt for interkommunale selskap (IKS) til 15. september 2020.[footnoteRef:1] [footnoteRef:2]  [1:  Fjernmøter i IKS: https://www.stortinget.no/no/Saker-og-publikasjoner/Vedtak/Beslutninger/Lovvedtak/2019-2020/vedtak-201920-068/. ]  [2:  Utsatte frister: https://lovdata.no/dokument/LTI/forskrift/2020-04-17-806
] 




Vennlig hilsen,
Samfunnsbedriftene


Øivind Brevik				Agnete B. Sommerset
Administrerende direktør			Juridisk direktør

